CELEX: 62008CA0344
Language: el
Date: 2009-07-16 00:00:00
Title: Υπόθεση C-344/08: Απόφαση του Δικαστηρίου (δεύτερο τμήμα) της 16ης Ιουλίου 2009 [αίτηση του Sąd Rejonowy w Kościanie (Πολωνία) για την έκδοση προδικαστικής αποφάσεως] — Ποινική δίκη κατά Tomasz Rubach [Προστασία των ειδών άγριας πανίδας και χλωρίδας — Είδη του παραρτήματος Β του κανονισμού (ΕΚ) 338/97 — Απόδειξη της νόμιμης κτήσεως των ειδών αυτών — Βάρος αποδείξεως — Τεκμήριο αθωότητας — Δικαιώματα άμυνας]

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/14
            
         Απόφαση του Δικαστηρίου (δεύτερο τμήμα) της 16ης Ιουλίου 2009 [αίτηση του Sąd Rejonowy w Kościanie (Πολωνία) για την έκδοση προδικαστικής αποφάσεως] — Ποινική δίκη κατά Tomasz Rubach
   (Υπόθεση C-344/08) (1)
   
   (Προστασία των ειδών άγριας πανίδας και χλωρίδας - Είδη του παραρτήματος Β του κανονισμού (ΕΚ) 338/97 - Απόδειξη της νόμιμης κτήσεως των ειδών αυτών - Βάρος αποδείξεως - Τεκμήριο αθωότητας - Δικαιώματα άμυνας)
   2009/C 220/22
   Γλώσσα διαδικασίας: η πολωνική
   
      Αιτούν δικαστήριο
   
   Sąd Rejonowy w Kościanie
   
      Ποινική δίκη ενώπιον του αιτούντος δικαστηρίου κατά
   
   Tomasz Rubach
   
      Αντικείμενο
   
   Αίτηση εκδόσεως προδικαστικής αποφάσεως — Sąd Rejonowy w Kościanie (Πολωνία) — Ερμηνεία του άρθρου 8, παράγραφος 5, του κανονισμού (ΕΚ) 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (ΕΕ 1997, L 61, σ. 1) — Έννοια της «αποδείξεως» του νόμιμου χαρακτήρα της αποκτήσεως ζώων εγγεγραμμένων στο παράρτημα Β
   
      Διατακτικό
   
   Το άρθρο 8, παράγραφος 5, του κανονισμού (ΕΚ) 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους, έχει την έννοια ότι, στο πλαίσιο ποινικής διαδικασίας κατά ατόμου που κατηγορείται ότι παρέβη τη διάταξη αυτή, όλα τα αποδεικτικά μέσα που επιτρέπει το δικονομικό δίκαιο του κράτους μέλους σε παρόμοιες διαδικασίες είναι, καταρχήν, παραδεκτά προκειμένου να εκτιμάται η νόμιμη κτήση ζωικών ειδών του παραρτήματος Β του κανονισμού αυτού. Λαμβανομένου υπόψη επίσης του τεκμηρίου αθωότητας, ο ενδιαφερόμενος σε μια τέτοια υπόθεση έχει τη δυνατότητα να χρησιμοποιήσει όλα τα ως άνω μέσα για να αποδείξει ότι νομίμως απέκτησε τα ζωικά είδη αυτά σύμφωνα με τους όρους που προβλέπει η εν λόγω διάταξη.
   
      (1)  ΕΕ C 272 της 25.10.2008.